CELEX: 31992R0396
Language: hr
Date: 1992-02-18 00:00:00
Title: Uredba Komisije (EEZ) br. 396/92 od 18. veljače 1992. o razvrstavanju određene robe u kombiniranu nomenklaturu

02/Sv. 005
            
            
               HR
            
            
               Službeni list Europske unije
            
            
               186
            
         31992R0396
   
               L 044/9
            
            
               SLUŽBENI LIST EUROPSKE UNIJE
            
            
               18.02.1992.
            
         
      UREDBA KOMISIJE (EEZ) br. 396/92
   od 18. veljače 1992.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 3694/91 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1. tablice iz Priloga ovoj Uredbi potrebno razvrstati pod odgovarajuće oznake KN iz stupca 2., a na temelju razloga navedenih u stupcu 3.;
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se sada u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. veljače 1992.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 350, 19.12.1991., str. 17.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               1.
            
            
               2.
            
            
               3.
            
         
               1.
            
            
               Sustav za multipleksiranje u obliku središnje jedinice, koji se sastoji od tri tiskana kruga s transformatorom te diskretnim i hibridnim komponentama i nizom podjedinica. Jedinica za multipleksiranje omogućava istodobno prenošenje nekoliko različitih signala istim kabelom. Ovaj sustav, koji se ugrađuje u putničke zrakoplove radi pružanja informacija i zabave putnicima, omogućava svakome putniku slušanje bilo kojeg dostupnog kanala putem slušalica.
            
            
               8517 81 90
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 8517, 8517 81 i 8517 81 90.
            
         
               2.
            
            
               Elektronički uređaj za multipleksiranje u vlastitome kućištu, koji omogućava višestruko povezivanje između različitih priključnih točaka računalne mreže. Pomoću digitalne tehnologije koncentrira podatke i kombinira više podatkovnih tokova u jedinstveni podatkovni tok, koji se prenosi putem linije. Signali, koji se primaju na jednoj liniji, potom se distribuiraju na određeni broj izlaznih linija.
            
            
               8517 82 00
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 8517 i 8517 82 00.
            
         
               3.
            
            
               Vozilo (duljine 180 cm, širine 87 cm, visine 100 cm) s jednocilindarskim četverotaktnim benzinskim motorom (zapremina cilindra je 400 cm3), koje se sastoji od ojačanog spremnika u obliku lijevka nosivosti 400 kg i koje je opremljeno ručnim uređajem za nagibanje, upravljačkim ručicama i gumenim gusjenicama. Masa praznog vozila iznosi 250 kg, postiže najveću brzinu od 6,8 km/h te snagu od 5,37 kW. Vozilo ima tri brzine za vožnju naprijed i jednu za vožnju unatrag. Namijenjeno je za prijevoz i odlaganje zemlje, pijeska itd. uglavnom na gradilištima.
            
            
               8704 10 19
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 8704, 8704 10 i 8704 10 19. Zbog njegovog dizajna, a posebno zbog spremnika u obliku lijevka i gumenih gusjenica, a stoga i mjesta uporabe, ovo vozilo nije moguće razvrstati pod oznaku KN 8709.
            
         
               4.
            
            
               Novo vozilo (duljine 255 cm, širine 108 cm, visine 128 cm) s jednocilindarskim četverotaktnim benzinskim motorom (zapremina cilindra je 400 cm3), koje se sastoji od ojačane otvorene niske platforme s hidrauličkim nagibanjem te s vratima na stražnjem dijelu i na obje strane, nosivosti 800 kg i otvorenom vozačkom kabinom s upravljačkim ručicama i gumenim gusjenicama. Postiže najveću brzinu od 8,7 km/h, ima četiri brzine za vožnju naprijed i tri brzine za vožnju unatrag te snagu od 7,46 kW. Namijenjeno je za prijevoz i odlaganje zemlje, pijeska itd. uglavnom na gradilištima.
            
            
               8704 31 91
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 8704, 8704 31 i 8704 31 91. Zbog njegovog dizajna, a posebno zbog nagibne platforme i gumenih gusjenica, a stoga i mjesta uporabe, ovo vozilo nije moguće razvrstati pod oznaku KN 8709. Uslijed različitih mogućnosti uporabe i složene strukture nagibne platforme, ovaj proizvod nije moguće razvrstati kao samoistovarno vozilo (damper) iz oznake KN 8704 10.
            
         
               5.
            
            
               Samostalni sustav koji omogućava korisniku da izrađuje dvodimenzionalne ili trodimenzionalne slike na zaslonu. Nema drugu funkciju i nije ga moguće programirati u druge svrhe, osim za računalni grafički dizajn.
               Sastoji se od sljedećih dijelova:
               
                           —
                        
                        
                           procesorske jedinice, uključujući mikroprocesor, grafički procesor i namjensku memoriju,
                        
                     
                           —
                        
                        
                           uređaja za upravljanje, kao što su tipkovnica, miš, programske funkcijske tipke i grafička tablica,
                        
                     
                           —
                        
                        
                           jedinice za vizualno prikazivanje („stereoskopski zaslon”).
                        
                     
            
               9017 10 90
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature, napomenom 4. uz odjeljak XVI., napomenom 5.(B) uz poglavlje 84. i napomenom 3. uz poglavlje 90. te tekstom oznaka KN 9017, 9017 10 i 9017 10 90. Ovaj proizvod nije moguće razvrstati pod oznaku KN 8471 budući da ima „posebnu funkciju” u smislu napomene 5.(B) uz poglavlje 84.